
Ystyriwch sut y gallech ddatblygu sgiliau mentergarwch neu greadigol eich dysgwyr trwy eich addysgeg chi eich hun.
https://youtu.be/5A6Kq7Wcdik

Safon SAC: 2.7: Yn ymwybodol o sut i hyrwyddo amgylchedd dysgu sydd ag iddo bwrpas.

Yn dilyn y ddarlith seiliedig ar y Prosiect Dygnwch, penderfynir defnyddio’r cofrif SCAMPER i Addasu fy arfer brofesiynol bresennol (Mind Tools, dyddiad anhysbys; Darlith Seiliedig ar y Prosiect Dygnwch, 2018). Yn ystod fy mhrofiad addysgu, addysgwyd thema Masnach Deg i blant a ddangoswyd diddordeb yn y Ffoest Law. Yn ystod profiadau proffesiynol blaenorol, cafwyd trafferth i gael y plant i ymglymu i’r wers ac i ddefnyddio’u huwch sgiliau meddwl. Cefais fy ysbrydoli mewn darlith seiliedig ar y Prosiect Dygnwch wrth weld sut mae’r amgylchedd dysgu a chwarae rol yn gallu ysbrydoli’r plant nad ond i gynhyrchu syniadau dargyfeiriol ond i ymglymu’n well i’r wers (Marsh, 2015). 

Noda’r adroddiad ‘All Our Futures’ fod yn heriol iawn i ddisgrifio’r broses greadigol oherwydd cynhwysir amrywiaeth o wahanol fathau o ddysgwyr a gweithgareddau (NACCCE, 1999; Gardener yn Happy Minds International, 2017). Credir bod y gweithgareddau dan sylw’n disgwyl i’r disgyblion i ddefnyddio’u sgiliau’n drawsgwricwlaidd oherwydd defnyddwyd gwybodaeth bwnc a sgiliau allweddol pynciau eraill i ddatrys y problemau sy’n eu gwynebu. Er gwyddys fod ceisio asesu creadigrwdd yn heriol, awgryma’r Fframwaith Entrecomp mai’r gallu i gydweithio er mwyn cynhyrchu syniadau newydd a defnyddio ystod o ffyrdd i ddatrys problemau (Bacigalupo et al., 2016). Ymhellach, atega’r Arferion y Meddwl oherwydd gwelwyd yr angen i feddwl yn hyblyg a chydweithio a meddwl yn annibynnol (Costa a Kallick, dyddiad anhysbys). Amlinellwyd yr angen i ddyfalbarhau hefyd, sy’n cyfateb gyda’r hyn a noda Seelig o fewn adran Agweddau’r ‘Innovation Engine’ (Costa a Kallick, dyddiad anhysbys; TED Talk, 2012; Bacigalupo et al., 2016). 

Dewiswyd y strategaeth Mantle of the Expert ohewydd galluogir defnyddio‘u dealltwriaeth o’r broblem yn ei chyfanrwydd er mwyn ceisio ei datrys mewn modd creadigol a thrawsgwricwlaidd (Heathcote a Burton, 1995). Rol yr athro ydy cyd-weithiwr neu hwyslusydd oherwydd er ei fod yn gosod yr adnoddau ac yn darparu’r wybdoaeth i’r disgyblion er mwyn datrys y broblem, mae’r plant yn gallu cymryd mwy o berchnogaeth a chyfrifoldeb dros eu dysgu oherwydd maent yn arwain a defnyddio’u dealltwriaeth i ddatrys y brobelm sy’n dechrau datblygu’u hewtagoeg a’u huwch sgiliau meddwl megis creu cysgod o’r adnoddau o’u hamgylch ar ôl iddynt fynd ar goll yn y fforest law (Heathcote a Burton, 1995; Bloom, 1956 yn Arnold, 2010). Canfu Jeffery a Woods (2003) fod hyn yn hanfodol wrth ddatblygu creadigrwydd ymhlith disgyblion (yn Wilson, 2010).

Dywedwyd mae’r ffordd orau i newid y ffordd yr ydym yn meddwl ydy newid y ffordd yr ydym yn dysgu (TEDx Talk, 2017). Fodd bynnag, awgryma Heathcote yr angen i hyrwyddo sesiynau dros gyfnod o amser fel bod y disgyblion yn gallu defnyddio’u dealltwriaeth eang mewn gwahanol weithgareddau (Heathcote a Burton, 1995). Gwelir cysylltiad gyda’r strategaeth ‘Mantle of the Expert’ a damcaniaeth Gardener oherwydd ceir cyfle i ddarparu gwahanol rolau i’r disgyblion seiliedig ar eu cryfderau neu hoffterau, ac o ganlyniad rhennir y grwpiau i grwpiau gallu cymysg (Happy Minds International, 2017).  Fel y sonir yn y fideo, rôl yr athro fydd i hwylydd o fewn y gweithgareddau a chanfu Jefferey a Crafft (2004) fod hyn yn bwysig i ddatblygu annibynniaeth ac yn berthnasol i’r disgyblion sy’n ategu gyda diffiniad Heick o Hewtagogeg (Wilson, 2010; Heick, dyddiad anhysbys). 

Credir bod cyfle i wneud hyn wrth osod nifer o heriau mewn gwahanol ardaloedd a galluogi disgyblion defnyddio’u dealltwriaeth ac arbenigedd yn drawsgwricwlaidd i’w datrys. Fodd bynnag, nad yw pob plentyn yn ymglymu i’r wers (Farmer, 2013). O ganlyniad, penderfynwyd defnyddio Amgylchedd Dysgu sy’n Trochi oherwydd yn ystod y ddarlith seiliedig ar y prosiect dygnwch oherwydd gwelwyd sut oedd yn bosib i ysbrydoli’r plant i wneud cysylltiadau rhwng gwrthrychau a syniadau er mwyn creu syniadau gwreiddiol newydd. Canfu Memon fod angen darparu ardaloedd sy’n galluogi pobl i feddwl yn wahanol (TEDx Talk, 2017). Yn ystod y cyflwyniad, cyfeirir at fideo Teacher’s TV sy’n dangos athrawon yn defnyddio’r dull wrth addysgu dosbarth cyfan (Farmer, 2013). Credir bydd Amgylchedd Dysgu sy’n Trochi’n llwyddo i danio dychymyg a chyfoethogi’r chwarae rôl gan annog y disgyblion i archwilio o fewn eu ‘twba tywod’ er mwyn cynhyrchu syniadau newydd. Er penderfynwyd i seilio’r cyflwyniad ar y Fforest Law, credir bod cyfle i ddefnyddio amrywiaeth o leoliadau megis yr Arctig neu’r anialwch a hyd yn oed cyfnodau hanesyddol (Heathcote a Burton, 1995). Deellir bod Dewey (1859-1952) a Froebl (1782-1852) yn amlinellu pwysigrwydd galluogi plant i archwilio a dysgu o’r hyn sydd o’u hamgylch (Pound, 2006). Ymhellach, deellir bod Donaldson (2015) yn gosod pwyslais ar ddarparu cyfleoedd i’r disgyblion i gymhwyso’u sgiliau a dealltwriaeth i wahanol gyd-destunau.

Er gwaetha’r modd, amlinellir yr heriau ynglwm ag Amgylcheddau Dysgu sy’n Trochi o fewn y cyflwyniad (Marsh, 2015). O ganlyniad, credir bod rhith realiti‘n llwyddo i oresgyn hyn oherwydd galluogir i ddysgu trwy brofiad (Ralhan, 2016). Canfuwyd bod rhith realiti’n dod a’r amgylchedd i fyw trwy drochi, dychymyg a rhyngweithio gyda’r ardal (Ralhan, 2016).

Er mae’r dyfyniad gan Einstein ‘The true sign of intelligence is not knowledge but imagination’ (yn Wahl, 2007). Dengys y diagram ‘Innovation Engine’ a’r strategaeth ‘Mantle of the Expert’ bwysigrwydd dealltwriaeth a gwybodaeth ar y gallu i fod yn greadigol (Mantle of the Expert, dyddiad anhysbys; Wilson, 2010; Seelig yn TED Talk, 2012). Cysylltir gyda’r hyn a noda Donaldson (2015) a’r Arferion y Meddwl ynglŷn â’r angen i gymhwyso’u sgiliau a dealltwriaeth i gyd-destun er mwyn datrys y broblem (Costa a Kallick, dyddiad anhysbys). Manteisir ar y cyfle i addysgu’r disgyblion gan defnyddio’r dull addysgu ‘FLIP’ er mwyn darparu gwybodarth a’u gallu i deimlo fel arbenigwyr eu meysydd penodol, sy’n rhan hanfodol y strategaeth ‘Mantle of the Expert’ (Mantle of the Expert, dyddiad anhysbys; FLIP Learning, 2014). Canfu Scoffham (2013) fod yna berthynas rhwng creadigrwydd a daearyddiaeth oherwydd dywedwyd mai sylfaen daearyddiaeth yw ymholi. Dywedwyd bod ymholi’n rhan annatod o greadigrwydd (Desailley, 2012).  

Diffinwyd creadigrwydd ‘Imaginative activity fashioned so as to produce outcomes that are both original and of value’ (NACCCE, 1999: 29). Er mae’r adroddiad bron yn ugain mlwydd oed, gwelwyd bod Penaluna a Seelig yn diffinio creadigrwydd yn debyg iawn heddiw (Seelig yn TED Talk, 2012; Darlith seiliedig ar y Fframwaith Entrecomp, 2017). Credir bod yr hyn a nodwyd o fewn y Fframwaith Entrecomp, credir bod y diffiniad yn gallu ategu gyda’r ‘C Mawr’ sef creu cynyrch newydd (Kaufman et al., 2009; Bramwell et al., 2011; Bacigalupo et al., 2016). O fewn y gweithgareddau a nodir o fewn yr aseiniad, credir bod hyn yn ategu’n fwy tuag at y ‘C Bach’ oherwydd cyfeirir yn fwy tuag at newid ffordd o feddwl a darys problemau sy’n codi o fewn cyd-destun (Kaufman et al., 2009; Craft, 2001 yn Bramwell et al., 2011). 
O ganlyniad, ystyrir dywed An et al (2015) fod meddwl yn dargyfeiriol yn rhan o greadigrwydd. Canfuwyd bod hyblygrwydd a gwreiddoldeb yn rhan o asesu creadigrwydd (An et al., 2015). Gwelir cysylltiad rhwng cymhelliant a dychymyg er mwyn meddwl yn dargyfeiriol sy’n cysylltu gyda’r hyn a noda’r ‘Innovation Engine’ (Seelig yn TED Talk, 2012; An et al., 2015). Awgrymwyd bod angen i’r plant fod yn agored a thrafod er mwyn meddwl yn dargyfeiriol (An et al., 2015). Cysylltir gyda damcaniaeth Dunker ynglŷn â ‘Functional Fixedness’ (Boyd, 2013). Credir bod cysylltiad rhwng ‘Functional Fixedness’ a’r ffordd mae’r grŵp Cerddoriaeth OK Go yn darganfod eu syniadau wrth chwarae o fewn eu twba tywod (TED Talk,2017).

